cyanic-selkie/wikianc huggingface dataset:
தமிழ்நாட்டில் கிறித்தவம்
தமிழகத்தில் கிறித்தவ சமயத்தின் தொடக்கம்
கிறித்தவம் தமிழ் மண்ணில் வேரூன்றக் காரணமாக அமைந்தவர் இயேசு கிறித்துவின் சீடர்களுள் ஒருவரான புனித தோமா என்று பெரும்பான்மையான வரலாற்றாசிரியர்கள் கருதுகின்றனர். அவர்கள் ஆதாரமாகக் காட்டுவன இவை: இன்றைய கேரள மாநிலத்தில் வந்திறங்கிய புனித தோமா, பொ.ஊ. 52-72 ஆண்டுகளில் கிறித்தவ சமயத்தை அறிவித்து, மயிலாப்பூரில் உயிர்நீத்தார் என்னும் வாய்மொழி மரபு கேரள கிறித்தவர்களிடையே ஆழமாக வேரூன்றியுள்ளது ; பொ.ஊ. முதல் நூற்றாண்டுகளிலிருந்தே கிறித்தவ எழுத்தாளர்கள் புனித தோமா இந்தியாவுக்குக் கிறித்தவத்தைக் கொணர்ந்தார் எனக் குறிப்பிட்டுள்ளனர் .சென்னை சாந்தோம் தேவாலயம் புனித தோமாவின் கல்லறை இருந்ததாகக் கருதப்படும் இடத்தின்மேல் கட்டப்பட்டது.
பொ.ஊ. 13ஆம் நூற்றாண்டில் தமிழகம் வந்த மார்க்கோ போலோ போன்ற கிறித்தவப் பயணியர் மயிலாப்பூரில் புனித தோமாவின் கல்லறையைச் சந்தித்த குறிப்புகளை விட்டுச்சென்றுள்ளனர்.
குடியேற்ற காலத்தில் தமிழகக் கிறித்தவம்: கத்தோலிக்கம்
பொ.ஊ. 15ஆம் நூற்றாண்டின் இறுதியில் இந்தியாவுக்குக் கடல்வழி கண்டுபிடிக்கப்பட்டதைத் தொடர்ந்து, போர்த்துகீசியரின் ஆதரவின் கீழ் பல கிறித்தவ மறைபரப்பாளர்கள் தமிழகம் வந்து கிறித்தவ மறையைப் பரப்பினார்கள். இவர்கள் அனைவரும் கத்தோலிக்க கிறித்தவ சபையைச் சார்ந்தவர்கள். அவர்களுள் குறிப்பிடத்தக்கோர் சிலர்:
தமிழகத்தில் புரோட்டஸ்தாந்து கிறித்தவம்
பொ.ஊ. 18ஆம் நூற்றாண்டின் தொடக்கத்திலிருந்து புரோட்டஸ்தாந்த சபைகளைச் சார்ந்த கிறித்தவ மறைபரப்பாளர்கள் தமிழகம் வந்தனர். அவர்கள் ஒல்லாந்து, செருமனி, இங்கிலாந்து, ஐக்கிய அமெரிக்கா போன்ற நாடுகளிலிருந்து வந்து, தமிழகத்தில் கிறித்தவ மறையைப் பரப்பினர்.
அவர்களுள் குறிப்பிடத்தக்கோர் சிலர்:
தமிழுக்கு மேனாட்டுக் கிறித்தவர் ஆற்றிய தொண்டு
மேலே குறிப்பிட்ட வெளிநாட்டு கிறித்தவ மறைப்பணியாளர்களும் வேறு பலரும் தமிழ் இலக்கணம், இலக்கியம், உரைநடை, அச்சுக்கலை வளர்ச்சிக்கு அரும் தொண்டு ஆற்றியுள்ளனர் என்பது குறிப்பிடத்தக்கது.
தமிழகத்தில் பரவியுள்ள கிறித்தவப் பிரிவுகள்
தமிழகத்தில் பரவியிருக்கின்ற கிறித்தவப் பிரிவுகள் மூன்று பெரும் அமைப்புகளுக்குள் அடங்கும் அவை: 1) கத்தோலிக்க திருச்சபை; 2) புரோட்டஸ்தாந்து சபைகள்; 3) மரபுவழி (ஆர்த்தடாக்சு) சபைகள்.
கத்தோலிக்க திருச்சபை மிகப் பெரும்பான்மையாக இலத்தீன் வழிபாட்டு முறையைச் சார்ந்தது. ஆங்காங்கே மலபார் மற்றும் மலங்கரை கத்தோலிக்கர் உள்ளனர்.
புரோட்டஸ்தாந்து சபைகளுள் பெரும்பான்மை உறுப்பினரைக் கொண்ட சபை தென்னிந்தியத் திருச்சபை ஆகும். மேலும், லூத்தரன் சபை, பிரதரன் சபை, பெந்தகோஸ்து சபை போன்ற பிற புரோட்டஸ்தாந்து சபைகளும் தமிழகத்தில் உள்ளன.
மரபுவழி (ஆர்த்தடாக்சு) சபைகள் கன்னியாகுமரி மாவட்டம், சென்னை போன்ற பகுதிகளில் உள்ளன.
தமிழகத்தில் உள்ள கத்தோலிக்க மறைமாவட்டங்கள்
தமிழகத்தில் கத்தோலிக்க திருச்சபை 18 மறைமாவட்டங்களாக அமைந்து இயங்கிவருகிறது. ஒவ்வொரு மறைமாவட்டமும் ஓர் ஆயர் (bishop) அல்லது பேராயர் (archbishop) தலைமையில், குருக்களின் நேரடி ஒத்துழைப்போடு நடத்தப்படுகிறது. குருக்களுள் பெரும்பான்மையோர் மறைமாவட்டக் குருக்கள் என்னும் வகையினர். இவர்கள் பெரும்பாலும் பங்குத்தந்தையராகப் பணிபுரிகின்றார்கள். மேலும், இயேசு சபை,கப்புச்சின் சபை,சலேசிய சபை போன்ற துறவறசபைக்குருக்கள் மறைப்பணி,கல்விப்பணி,சமூகப்பணி போன்ற பணிகளை மிகசிறப்பாக தமிழகமெங்கும் சிறப்பாக ஆற்றிவருகின்றனர்.
ஒவ்வொரு மறைமாவட்டத்திலும் பெண்துறவியர் பலர் பல துறவற சபைகளில் உள்ளனர். இவர்கள் அருட்சகோதரிகள் என்று அழைக்கப்படுகின்றனர். கல்விக்கூடங்களை நடத்துவதோடு, மருத்துவ மனைகள், முதியோர் இல்லங்கள், அனாதை இல்லங்கள் போன்ற பிறரன்புப்பணி நிறுவனங்களையும் இவர்கள் நடத்தி, சாதி மத வேறுபாடின்றி பணியாற்றுகின்றனர்.
மேற்கூறிய 18 இலத்தீன் வழிபாட்டுமுறை கத்தோலிக்க மறைமாவட்டங்கள் தவிர, கீழ்வரும் கீழை வழிபாட்டுமுறை கத்தோலிக்க மறைமாவட்டங்களும் தமிழகத்தில் செயல்படுகின்றன. அவை:
தமிழகத்தில் உள்ள தென்னிந்தியத் திருச்சபையின் பேராயங்கள்
தென்னிந்தியத் திருச்சபையும் பல கல்லூரிகள், பள்ளிக்கூடங்கள், சேவை நிறுவனங்கள் போன்றவற்றை நடத்தி, மக்களுக்குப் பணிசெய்துவருகிறது.
தமிழகத்தில் கிறித்தவத் திருத்தலங்கள்
thumb|right|250px|[[சென்னை சாந்தோம் தேவாலயம்|சென்னை சாந்தோம் பெருங்கோவில். இயேசுவின் சீடரான புனித தோமாவின் கல்லறைமீது கட்டப்பட்ட கோவில்.]]
thumb|[[புனித சவேரியார் பேராலயம், கோட்டாறு, கன்னியாகுமரி மாவட்டம்]]
தமிழ்நாட்டில் சிறப்புவாய்ந்த கிறித்தவத் திருத்தலங்கள் கீழ்வருவன:
thumb|right|[[வேளாங்கண்ணி மாதா கோவில். ஆரோக்கிய அன்னைக்கு அர்ப்பணிக்கப்பட்ட திருத்தலம்.]] thumb|right|[[சென்னை சாந்தோம் தேவாலயம்|சென்னை சாந்தோம் பெருங்கோவில். மாலை வேளையில்.]]
தமிழ் இலக்கிய வளர்ச்சிக்குப் பங்களித்த சில கிறித்தவர்கள்
தமிழ் இலக்கிய வளர்ச்சிக்குப் பங்களித்த சில தமிழகக் கிறித்தவர்களின் பட்டியல்:
தமிழ் இலக்கிய வளர்ச்சிக்குத் துணைபுரிந்த மேலைநாட்டுக் கிறித்தவர்கள் சிலர்:
குறிப்புகள்
பகுப்பு:தமிழ்நாட்டில் கிறித்தவம்
சுமன் (நடிகர்)
சுமன் ஓர் தென்னிந்திய திரைப்பட நடிகர். 1980களில் தெலுங்கு, தமிழ் மலையாள மொழிகளில்  அதிரடி திரைப்படங்களிலும் காதல் திரைப்படங்களிலும் நடித்து வந்தார். தெலுங்கில் சித்தாரா, தரங்கணி, நேதி பாரதம் ஆகியன குறிப்பிடத் தக்கன. மலையாள மொழியில் சாகர் அலையசு ஜாக்கி என்ற திரைப்படத்தில் வில்லனாகவும் வரலாற்றுச் சித்திரமான பழசி இராசாவில் பழயம்வீடன் சாந்துவாகவும் நடித்துப் புகழ் பெற்றார். நீண்ட இடைவெளிக்குப் பிறகு மீளவும் நடிக்க வந்தபிறகு 2007இல் வெளியான சிவாஜி: த பாஸ் படத்தில் எதிர்மறை வேடத்தில் நடித்துப் பரவலானப் பாராட்டைப் பெற்றார். குருவி, ஏகன் ஆகிய திரைப்படங்களிலும் நடித்திருந்தார்.
தின்சுகியா சட்டமன்றத் தொகுதி
மேற்கோள்கள்
பகுப்பு:அசாம் சட்டமன்றத் தொகுதிகள்
உலோகாகர் கோட்டை
உலோகாகர் கோட்டை (Lohagarh Fort) என்பதன் பொருள் இரும்பு கோட்டை என்பதாகும். இது பாரத்பூர், ராஜஸ்தான், இந்தியாவில் உள்ளது. 1050 மீட்டர் உயரத்தில் உருவாக்கப்பட்டுள்ள இந்த கோட்டை சத்ரபதி சிவாஜியால் சிறப்பாக பயன்படுத்தப்பட்டும் விதர்பா, மராத்தா போன்ற பல ராஜவம்சங்களுக்கு அரண்மனையாகவும் திகழ்ந்திருக்கிறது.
சீத்தலைச்சாத்தனார் (காப்பியப் புலவர்)
சீத்தலைச் சாத்தனார் என்பவர் சங்க காலத்தில் வாழ்ந்த புலவர்களில் ஒருவர் ஆவார். மணிமேகலை என்னும் காப்பியத்தைப் படைத்தவர்.
இவர் மதுரையில் வாழ்ந்தவர் என்றும் தானிய வணிகம் செய்தவர் என்றும் இலக்கியத் தகவல்கள் கிடைக்கின்றன.
சீத்தலை என்ற ஊரில் பிறந்தவராக இருந்திருக்கக் கூடும்.
புத்த சமயக் கொள்கையைக் கொண்டிருந்த 'சாது' (சாத்து) என்பதாலோ 'சாத்து' என்கிற வணிக தலைவராக இருந்ததாலோ சாத்தன் என அழைக்கப்பட்டிருக்கிறார்.
சீத்தலைச் சாத்தன் என்கிற பெயரிலேயே மேலும் ஒரு சில புலவர்கள் இருந்ததனால் அவர்களிலிருந்து அடையாளம் பிரித்துக் காட்டுவதற்காக இவர் 'மதுரை கூலவாணிகன் சீத்தலைச் சாத்தன்' என அழைக்கப்படுகிறார்.
இவர் பௌத்த சமயத்தைச் சேர்ந்தவர். இவர் இயற்றிய மணிமேகலை என்னும் காப்பியம் புத்த சமயக் கொள்கைப் பரப்பு நூலாகும்.
புத்த மதக் கருத்துகளை ஆழ்ந்த அனுபவ முறையில் மிக விரிவாக மணிமேகலையில் இவர் கூறியுள்ளார்.
பாட்டியல் நூல் செய்த சீத்தலையார் என்பவரும் வேறு ஒருவர் ஆவார்.
சிலப்பதிகாரம் இயற்றிய சமணத் துறவி இளங்கோவடிகள் மணிமேகலை இயற்றிய சீத்தலைச் சாத்தனாரின் மிக நெருங்கிய நண்பராக இருந்ததாக அறியப்படுகிறது.
சீத்தலைச் சாத்தனார் ' நன்னூற் புலவன் ', 'தண்டமிழ்ச் சாத்தன் ' என்று போற்றப்படுகிறார்.
உசாத்துணை
பகுப்பு:சங்கப் புலவர்கள் பகுப்பு:தமிழர் இடையே பௌத்தம்
விருந்து (நூல்வனப்பு)
நூலின் வனப்பு-இயல்புகள் எட்டு எனத் தொல்காப்பியர் பகுத்துக் காட்டுகிறார். அவற்றில் விருந்து என்பது ஒன்று.
புதிவராக வீட்டுக்கு வருபவரை விருந்து என்போம்.
அதுபோல மரபுவழிமேல் புதிதாக வரும் நூல்களை விருந்து-வனப்பு நூல் எனத் தொல்காப்பியர் குறிப்பிடுகிறார்.
பேராசிரியர் ஆகியவை விருந்து-வனப்பு நூல்கள் என இவர் குறிப்பிடுகிறார்.
அடிக்குறிப்பு
பகுப்பு:நூல் வனப்புகள்
பரோடா இல்லம்
பரோடா இல்லம் (Baroda House) என்பது பரோடா மகாராசாவுக்குச் சொந்தமான தில்லியில் உள்ள முன்னாள் குடியிருப்பு ஆகும். இந்த இல்லம் பரித்கோட் இல்லத்திற்கு அடுத்துள்ள கத்தூரிபா மார்க்கில் அமைந்துள்ளது.
வரலாறு
புது தில்லியின் கட்டடக் கலைஞர் சர் எட்வின் லூடைன்சு இவ்வில்லத்தை வடிவமைத்தார். அவர் இவ்வீட்டை ஒரு தொடர்வண்டியின் மேல் வடிவமைத்தார். இக்கட்டடப் பணிகள் 15 ஆண்டுகள் தொடர்ந்து நடந்து 1936 ஆம் ஆண்டில் நிறைவுபெற்றது. தற்பொழுது இவ்வில்லம் வடக்கு இரயில்வே பிரிவின் மண்டலத் தலைமையிடமாக பயன்படுத்தப்படுகிறது.
மேற்கோள்கள்
பகுப்பு:தில்லி அரண்மனைகள் பகுப்பு:பரோடா சமஸ்தானம்
என் தங்கை (1952 திரைப்படம்)
என் தங்கை 1952 ஆம் ஆண்டு வெளிவந்த தமிழ்த் திரைப்படமாகும். சி. எச். நாராயணமூர்த்தி, எம். கே. ஆர். நம்பியார் ஆகியோரின் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், பி. வி. நரசிம்ம பாரதி மற்றும் பலரும் நடித்திருந்தனர் இதில் எம்.ஜி.ஆர் ஜோடி இல்லாமல் நடித்தார். அவர் கதாபாத்திரம் கடலில் இறங்கி தற்கொலை செய்து கொள்ளுவதாக காட்டப்படும்..
வெளி இணைப்புகள்
பகுப்பு:1952 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:எம். என். ராஜம் நடித்த திரைப்படங்கள்
கணேஷ் ராகவேந்திரா
கணேஷ் ராகவேந்திர (Ganesh Raghavendra) என்பவர் ஒரு இந்திய திரைப்பட இசையமைப்பாளர், பின்னணி இசையமைப்பாளர் ஆவார். இவர் முதன்மையாக தமிழ் படங்களுக்கு இசை அமைத்துள்ளார்.
இந்தியாவின் கொல்கத்தாவில் கொல்கத்தா அண்ட் எல் ஏஜ் டி'ஓர் இண்டர்நேசனல் ஆர்த்ஹவுஸ் திரைப்பட விழாவில் (LIAFF) கல்ட் கிரிடிகிட் திரைப்பட விருதுகளில் விண்வெளி பயணக் குறிப்புகள் படத்தின் இசைக்காக இரண்டு  விருதுகளை வென்றுள்ளார்.
தொழில்
கணேஷ் ராகவேந்திரா தனது தொழில் வாழ்க்கையை ரசிகப்பிரியா என்ற இசைக்குழுவுடன் தொடங்கினார். பின்னர் இவர் பக்திப் பாடல்கள், குறும்படங்களுக்கு இசை அமைக்கத் தொடங்கினார். இவரது முதல் படம், ரேனிகுண்டா (2009), இவருக்கு நேர்மறையான விமர்சனங்களை பெற்றுத் தந்தது. அதைத் தொடர்ந்து படம் பார்த்து கதை சொல். ஆச்சரியங்கள் (2012). பின்னர் விஜய் வசந்த் நடித்த மதில் மேல் பூனை (2013), தன்சிகா நடித்த  திறந்திடு சீசேம் (2015) போன்ற படங்களில் பணியாற்றினார்.
குறிப்புகள்
பகுப்பு:1979 பிறப்புகள் பகுப்பு:சென்னை இசைக்கலைஞர்கள் பகுப்பு:தெலுங்குத் திரைப்பட இசையமைப்பாளர்கள் பகுப்பு:தமிழ்த் திரைப்பட இசையமைப்பாளர்கள் பகுப்பு:வாழும் நபர்கள்
பிரான்சிஸ் சேவியர் பொறியியல் கல்லூரி
பிரான்சிஸ் சேவியர் பொறியியல் கல்லூரி (Francis Xavier Engineering College) என்பது தமிழ்நாட்டின், திருநெல்வேலி நகரில் அமைந்துள்ள பொறியியல் கல்வி நிறுவனம் ஆகும். திருநெல்வேலியானது பெரும்பாலும் 'தென்னிந்தியாவின் ஆக்ஸ்போர்டு' என்று அழைக்கப்படுகிறது, ஏனெனில் இங்கு அதிக எண்ணிக்கையிலான கல்வி நிறுவனங்கள் உள்ளன. எஃப்.எக்ஸ் பொறியியல் கல்லூரி என்று பிரபலமாக அழைக்கப்படும் பிரான்சிஸ் சேவியர் பொறியியல் கல்லூரி 2000 ஆம் ஆண்டில் நிறுவப்பட்டது
பாடங்கள்
இந்த நிறுவனம் ஐந்து இளநிலை மற்றும் மூன்று முதுநிலை பாடங்களை வழங்குகிறது.
விடுதிகள்
கல்லூரியில் மாணவ மாணவிகளுக்கான தனித்தனி விடுதிகளும் உள்ளன. விடுதிகள் நன்கு காற்றோட்டமானவையாகவும், மற்றும் 24 மணிநேர மின்வசதியை கொண்டதாகவும் பாதுகாப்பான குடிநீருக்கான ஆர்ஓ ஆலை வசதி ஆகியவற்றைக் கொண்டுள்ளது. விடுதியில் மாணவர்களுக்கு சைவ மற்றும் அசைவ உணவு வசதிகளைக் கொண்டுள்ளது.
மேலும் காண்க
பகுப்பு:தமிழ்நாட்டு பொறியியல் கல்லூரிகள் பகுப்பு:Coordinates on Wikidata பகுப்பு:திருநெல்வேலி மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
பாண்டியன் ஏனாதி நெடுங்கண்ணனார்
பாண்டியன் ஏனாதி நெடுங்கண்ணனார் சங்ககாலப் புலவர். இரண்டு அகத்திணைப் பாடல்கள் இவரால் பாடப்பட்டுள்ளன. அவை: அகநானூறு 373, குறுந்தொகை 156.
ஏனாதி என்பது சிறந்த போர்வீரனைப் பாராட்டி அக்காலத்தில் வழங்கப்பட்ட விருதுப்பெயர். இந்தப் புலவர் நெடுங்கண்ணனார் பாண்டிய அரசன் ஒருவனால் ஏனாதி பட்டம் வழங்கிச் சிறப்பிக்கப்பட்டவர்.
தாள் கை பூட்டிய தனிநிலை
பொருளீட்டச் செல்லும் வழியில் அவன் அவளை நினைக்கிறான்.
அவள் முழங்காலை மடக்கிக் கையால் கட்டிப் பிடித்துக்கொண்டு காத்திருப்பாளோ? கண்ணீரை விரலால் துடைத்து நகத்தால் தெறிவாளோ? முற்றுகையில் சிக்கித் தவிக்கும் ஓரெயில் மன்னன் போலத் தூங்காமல் கிடப்பாளோ?
எழுதாக் கற்பின் நின் சொல்
பார்ப்பன மகனே! பார்ப்பன மகனே! முருக்கங் கொம்பில் உள்ள நாரைக் களைந்துவிட்டு அதன் கொம்பில் கரகத்தை(கமண்டலத்தை)க் கட்டி எடுத்துச் செல்லும் படிவ நோன்பினை உடைய பார்ப்பன மகனே! நீ சொல்லும் வேதம் எழுதாமல் கற்றுக்கொண்டது என்பதை அறிவேன். அதில் இணங்காமல் பிரிந்தவரை இணங்கவைத்துச் சேர்க்கும் வசியமருந்து ஏதேனும் கூறப்பட்டுள்ளதா?
மேற்கோள்
பகுப்பு:சங்கப் புலவர்கள்
சீன சிங்க நடனம்
right|250px சீன சிங்க நடனம் பாரம்பரிய சீன நடனங்களில் ஒன்று. சிங்கத்தின் அசைவுகளை சிங்கம் போன்று உடையணிந்து பாசாங்கு செய்வதே சிங்க நடனம் ஆகும். பொதுவாக இரண்டு பேர் சிங்க நடனத்தை ஆடுவர். ஒருவர் தலையை பிடித்துக்கொண்டு முதல் இரு கால்களுமாக, மற்றவர் உடல் போன்ற போர்வைக்குள் பின் இரு கால்களுமாக சேர்ந்து ஒரு மிருகமாக, சிங்கமாக ஆடுவர். சிங்கத்தின் தலை கண்களையும் வாய்களை திறந்து மூடும்படி செய்யப்பட்டிருக்கும். இசைக்கேற்ப தாளத்துடன் சிங்கம் அங்கும் இங்கும் அசைந்து ஆடும். கால்களின் ஒத்திசைவு, இரு ஆட்டக்காரர்களின் ஒத்தசைவு இங்கு முக்கியம்.
பகுப்பு:சீனப் பண்பாடு பகுப்பு:வியட்நாமிய நடனம்
நினைத்தாலே இனிக்கும் (தொலைக்காட்சித் தொடர்)
நினைத்தாலே இனிக்கும் என்பது ஜீ தமிழ் தொலைக்காட்சியில் 23 ஆகத்து 2021 ஆம் ஆண்டு முதல் திங்கள் முதல் சனி வரை இரவு 7:30 மணிக்கு ஒளிபரப்பாகும் குடும்பம் சார்ந்த தொலைக்காட்சி நாடகத் தொடர் ஆகும். இது ஜீ வங்களா தொலைக்காட்சியில் ஒளிபரப்பான 'மிதை' என்ற தொடரின் மறு ஆக்கம் ஆகும். இந்த தொடரை என். பிரியன் என்பவர் இயக்க, சுவாதி சர்மா மற்றும் ஆனந்த் செல்வன் ஆகியோர் முதன்மை கதாபாத்திரத்தில் நடித்துள்ளார்கள்.
கதை சுருக்கம்
இது பொம்மி என்ற நடுத்தர குடும்பத்தை சேர்ந்த இளம் பெண் இனிப்பு விற்பனையாளர், இவர் சித்தார்த் குடும்பத்திற்கு இனிப்புகளை விற்கச் செல்கிறார், காலப்போக்கில், அவர்களின் ஒரு குடும்ப உறுப்பினர் போல எப்படி பிணைக்கப்படுகிறார் என்பது தான் கதை.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
மலேசிய காவல் துறை
மலேசிய காவல் துறை அல்லது அரச மலேசிய காவல் துறை (மலாய்: Polis Diraja Malaysia (PDRM); ஆங்கிலம்: Royal Malaysia Police; (RMP); சீனம்: 马来西亚皇家警察) என்பது மலேசிய உள்துறை அமைச்சின் கீழ் இயங்கும் ஓர் அரசு சார்ந்த அமைப்பாகும். இதன் தலைமையகம் கோலாலம்பூர் மாநகரில் புக்கிட் அமான் எனும் இடத்தில் அமைந்துள்ளது.
அரச மலேசிய காவல் துறையின் சேவைகளில் சட்ட அமலாக்கம்; பொதுப் பாதுகாப்பு; போக்குவரத்து கட்டுப்பாடு; குற்ற விசாரணைகள்; கலவரக் கட்டுப்பாடுகள் போன்றவை அடங்கும்.
2023 மே 27-ஆம் தேதி நிலவரப்படி, காவல்துறை தலைமை இயக்குநர் (Inspector-General of Police) (IGP) டான் ஸ்ரீ அக்ரில் சானி அப்துல்லா சானி (Tan Sri Acryl Sani Hj. Abdullah Sani) என்பவரின் தலைமையில் இப்போதைய மலேசிய காவல்துறை இயங்கி வருகிறது.
பொது
அரச மலேசிய காவல் துறை, வழக்கமான ரோந்துப் பணிகளைச் செய்ய சொந்த பொது நடவடிக்கைப் படையைக் கொண்டுள்ளது. அத்துடன் அத்துறையின் கீழ் தன்னார்வ காவலர் படை (Volunteer Guard Corps), தன்னார்வ காவல்துறை (Volunteer Police), துணை காவல்துறை (Volunteer Police), மாணவர் காவல் படை (Student Police Corps) மற்றும் காவல்துறையின் நண்பர்கள் (Friends of the Police) எனும் துணைத் துறைகளும் உள்ளன.
நீண்டகால ஒத்துழைப்பு
மலேசியாவின் நான்கு அண்டை நாடுகளின் காவல் துறைகளான இந்தோனேசிய தேசிய காவல்துறை (Indonesian National Police); அரச புரூணை காவல்துறை (Royal Brunei Police Force); அரச தாய்லந்து காவல்துறை (Royal Thai Police); மற்றும் சிங்கப்பூர் காவல்துறை (Singapore Police Force); ஆகியவற்றுடன் நீண்டகால ஒத்துழைப்பு மற்றும் உளவுத்துறை பரிமாற்றங்களைக் கொண்டுள்ளது:
அத்துடன் மலேசியாவில் இருந்து சற்றுத் தொலைவில் உள்ள வியட்நாம் நாட்டின் வியட்நாம் மக்கள் பொது பாதுகாப்பு அமைப்புடன் (Vietnam People's Public Security) பாதுகாப்பு நடவடிக்கைகளிலும் ஈடுபட்டு வருகிறது.
வரலாறு
மலேசியாவில், மலாக்கா சுல்தானகத்தின் ஆட்சிக் காலத்தில் இருந்தே காவல் துறை இருந்து வந்துள்ளது. பதினைந்தாம் நூற்றாண்டில், மலாக்காவில் நியதிச் சட்டம் (Malacca's Canonical Law) எனும் ஒரு சட்டம் இருந்தது. அதன் மூலம் அரசப் போர்வீரர்களாக (Royal Warriors) காவல் துறையினர் இருந்ததாக அறியப் படுகிறது.
பினாங்கு மாநிலத்தில் முதல் காவல் துறை
1795-இல் மலாக்கா அரசு பிரித்தானியப் பேரரசின் (British Empire) ஆளுமைக்குள் வந்தது. அதன் பின்னர்தான் மலேசியாவில் ஒரு நவீன காவல்துறை அமைப்பு உருவாக்கப்பட்டது.
25 மார்ச் 1807-இல், பினாங்கு மாநிலம் முதன்முதலில் காவல் துறையை உருவாக்கியது. அந்த மார்ச் 25 -ஆம் தேதிதான் மலேசியாவில் காவல் துறை தினமாக (Police Day in Malaysia) கொண்டாடப்படுகிறது.
தன்னிச்சையான காவல் துறைகள்
அந்த நேரத்தில், ஒவ்வொரு மாநிலத்திற்கும் தன்னிச்சையான காவல் துறைகளும் (Independent Police Forces) நிறுவப்பட்டன. இரண்டாம் உலகப் போருக்கு பிறகுதான், மத்திய காவல் துறை அமைப்பு உருவாக்கப்பட்டது. அந்த அமைப்பு சிவில் விவகார காவல் படை (Civil Affairs Police Force) என்று அழைக்கப்பட்டது.
மலாயாவில் மத்திய காவல் துறை அமைப்பு உருவாக்கப்பட்ட போது பிரித்தானிய காலனி அதிகாரியான எச்.பி. லோங்வொர்த்தி (H.B. Longworthy) என்பவர் முதல் தலைவராகப் பொறுப்பு ஏற்றார். மேலும் மலாயாவைச் சப்பானியர்கள் ஆக்கிரமித்த பிறகு (Japanese Occupation), காவல் துறையில் ஒரு நிலையான தனமையை உருவாக்க வேண்டிய நிலை ஏற்பட்டது.
இந்தோனேசியா - மலேசியா மோதல்
இந்த நேரத்தில் காவல்துறை எதிர்கொண்ட உடனடி பிரச்சனைகளில் ஒன்று மலாயா கம்யூனிச கட்சியின் (Communist Party of Malaya) கிளர்ச்சி ஆகும். மேலும் 1963 முதல் 1965 வரை நீடித்த இந்தோனேசியா - மலேசியா மோதலின் போது (Indonesia–Malaysia confrontation), ஜொகூர் மற்றும் சபா மாநிலங்களுக்குள் இந்தோனேசியப் படைகளின் ஊடுருவலுக்கு (Infiltration of Indonesian Forces) எதிராக, மலேசிய இராணுவப் படைகளுடன் காவல் துறையும் இணைந்து போராடியது.
24 ஜூலை 1958 அன்று, மலேசியாவின் மன்னர், துவாங்கு அப்துல் ரகுமான் இப்னி அல்மர்கும் துவாங்கு முகமது (Tuanku Abdul Rahman Ibni Almarhum Tuanku Muhamad) அவர்கள், மலாயா காவல் துறை கூட்டமைப்புக்கு ராயல் (Royal) எனும் அரசத் தகுதிப் பட்டத்தை வழங்கினார்.
மலாயா கூட்டமைப்பின் அரச காவல் துறை
1963-ஆம் ஆண்டில், மலாயா கூட்டமைப்பின் அரச காவல் துறை (Royal Federation of Malayan Police) (RFMP), வடக்கு போர்னியோ ஆயுதக் காவல் துறை (North Borneo Armed Constabulary) மற்றும் சரவாக் காவல் துறை (Sarawak Constabulary) ஆகியவை ஒன்றிணைக்கப்பட்டு அரச மலேசிய காவல்துறை உருவாக்கப்பட்டது. 1965-இல் சிங்கப்பூர் விடுதலை பெறும் வரையில் சிங்கப்பூர் காவல் துறை (Singapore Police Force); அரச மலேசிய காவல் துறையில் (Royal Malaysia Police) (RMP) ஓர் அங்கமாக இருந்தது.
காவல்துறை உறுதிமொழி
மலேசிய காவல் துறை சட்டம் 1967; பிரிவு 20 (3) (Section 20 (3) Police (Malaysia) Act 1967)-இன் கீழ் அரச மலேசிய காவல்துறை பணியாளர்களின் கடமைகள் பின்வருமாறு:
வெளி இணைப்புகள்
பகுப்பு:மலேசிய அரசு‎ பகுப்பு:மலேசிய நாடாளுமன்றம் பகுப்பு:மலேசிய அமைப்புகள் பகுப்பு:மலேசிய நிறுவனங்கள் பகுப்பு:காவல்துறை
தூய எல்மோவின் சுடர்
thumb|கப்பலொன்றில் தூய எல்மோவின் சுடர் தூய எல்மோவின் சுடர் (அல்லது தூய எல்மோவின் ஒளி ) என்பது இடிப்புயல், எரிமலைக் குமுறல் போன்றவற்றின்போது வளிமண்டலத்தில் ஏற்படும் வலுவான மின்புலத்தால், கூர்நுனியுள்ள பொருட்களில் ஒளிவட்ட மின்னிறக்கம் காரணமாக ஒளிரும் மின்மக் கலவையொன்று உருவாகின்ற வானிலை நிகழ்வைக் குறிக்கிறது.
இடியுடன் கூடிய பெருமழையின்போது சில சமயம் கப்பல்களில் ஒளிப்பிழம்பாக இந்நிகழ்வு தோன்றக் கண்ட கடலோடிகள் பயபக்தியுடன் அணுகினர். எனவே கடலோடிகளின் காவற்புனிதரான தூய எல்மோவின் பெயரால் இது வழங்கப்படலாயிற்று. காவல் புனிதர் தம்முன் தோன்றி தமக்குத் துணையிருப்பதைச் சுட்டும் நல்ல நிமித்தமாக தூய எல்மோவின் சுடரைக் கடலோடிகள் கருதியிருக்கலாம்.
இயல்புகள்
உயரமான, கூர்நுனியுள்ள அமைப்புகளில் மிளிர் நீல அல்லது ஊதா நிற ஒளிர்வாக ஏற்படும் தூய எல்மோவின் சுடர் சில நேரம் தீப்பிழம்பாகவும் தோற்றமளிக்கும். இடிதாங்கிகள், கப்பலின் பாய்மரங்கள், கோபுர உச்சிகள், புகைப்போக்கிகள், விமான இறக்கைகள், விமான மூக்குப்பகுதி போன்றவற்றில் இது நிகழ்கிறது. இலைகளிலும், புற்களிலும், கால்நடைகளின் கொம்புநுனிகளிலும் கூட இச்சுடர் தோன்றக்கூடும். பல நேரங்களில் ஒளிர்வோடு கூடவே மெல்லிய ரீங்காரம் போன்ற ஒலியொன்றும் கேட்கும்.
இந்நிகழ்வு சில சமயங்களில் பந்து வடிவ மின்னலோடு குழப்பிக்கொள்ளப்படுவதுண்டு.
இடியுடன் கூடிய பெருமழையின்போது கூர்த்த இரும்புக் கம்பியின் நுனியானது தீப்பற்றும் என்ற கருதுகோளை 1751-இல் பெஞ்சமின் பிராங்கிளின் முன்வைத்திருக்கிறார்.
காரணம்
தூய எல்மோவின் சுடரானது விண்மீன்கள், உயர் வெப்பநிலையுள்ள பிழம்பு ஆகியவற்றில் உருவாவதும், மின்னலால் தோற்றுவிக்கப்படுவதுமான மின்மக்கலவையே ஆகும். குறிப்பிட்ட பொருளைச் சுற்றியுள்ள மின் புலமானது சூழ்ந்துள்ள காற்று மூலக்கூறுகளை அயனியாக்கம் செய்யும்போது ஒரு ஒளிர்வு உண்டாகும். இதை வெளிச்சம் குறைவான சமயங்களில் நன்றாகவே காணலாம். இடிப்புயலின்போது முகில்களுக்கும் நிலத்துக்கும் இடையே அதிகமான மின்னழுத்த வேறுபாடு நிலவுவது தூய எல்மோவின் சுடர் தோன்றுவதற்குச் சாதகம் ஆகிறது. காற்றில் மின்னிறக்கம் ஏற்படுவதற்கு ஏறத்தாழ 100 கிவோ/ மீ அளவிலான மின்புலம் அவ்விடத்தில் தேவைப்படும். மின்புலத்தின் அளவானது பொருளின் வடிவத்தைப் பெருமளவு சார்ந்திருக்கும். வளைபரப்புகளில் மின்புலம் அதிகம் செறிந்திருப்பதால் கூர்நுனிகளிலேயே பொதுவாக மின்னிறக்கம் ஏற்படுவதோடு கடுமையாகவும் இருக்கும்.
இச்சுடர் நீலம் அல்லது ஊதா நிறத்தில் ஒளிர புவியின் வளிமண்டலத்தில் உள்ள நைட்ரசனும் ஆக்சிசனுமே காரணம். இது நியான் விளக்குகளில் நடப்பது போன்றதே.
வெளி இணைப்புகள்
பகுப்பு:மின் தோற்றப்பாடுகள் பகுப்பு:வானிலையியல்
உறந்தைவளர் நாட்டுவளப்பம் (நூல்)
உறந்தைவளர் நாட்டுவளப்பம் என்பது முத்தையன் சேதிராயர் எழுதிய நூல். இவர் கல்லாதவர் எனவும் இவர் பாடிய பாடல்களை இவர் தம்பி குறித்து வைத்துக் கொண்டு, ஏட்டில் எழுதியதாகவும், பின்னர் அதைத் தாம் பிழைத் திருத்தி நூலாக வெளியிட்டதாகவும் நக்கீரர் கூறுகிறார். ஒரத்தநாடு வட்டத்தின் உள்ளூர் மக்களின் வாழ்வியல். வழிபாட்டு முறைகள், பண்பாடு, சாதிப் பிரிவுகள் ஆகியவற்றை எழுதியுள்ளார். முத்தையன் பாடிய சந்தம் கொண்ட பாடல்களுக்கு உரைநடையிலும் விளக்கியுள்ளார் நக்கீரர். சில தகவல்களுக்கு ஆதாரங்கள் கிடைக்கவில்லை என்று கூறியுள்ளார். பிற நூலாசிரியர்களின் சான்றுகள் ஆங்காங்கே எடுத்தாளப்பட்டுள்ளன. இந்த சுற்றுப்புறத்து ஊர்களின் சென்ற நூற்றாண்டின் வாழ்வியலை அறிய முடிகிறது.
இணைப்புகள்
பகுப்பு:நாட்டுப்புறவியல் தமிழ் நூல்கள் பகுப்பு:நாட்டுப்புற இலக்கியங்கள் பகுப்பு:1997 தமிழ் நூல்கள் பகுப்பு:இந்தியத் தமிழ் நூல்கள் பகுப்பு:வரலாற்றியல் தமிழ் நூல்கள்
ஈரப்பதம்
thumb|right|[[மழைக்காடுகளிலும் உயரமான பிரதேசங்களிலும் சார்பு ஈரப்பதம் அதிகமாகும்.]]
வளியில் உள்ள நீராவியின் அளவே ஈரப்பதம் அல்லது ஈரப்பதன் எனப்படும். இக்காரணி ஒரு பிரதேசத்தின் வானிலையையும் காலநிலையையும் தீர்மானிக்க உதவும். ஈரப்பதன் பிரதானமாக மூன்று முறைகளில் அளவிடப்படும். சார்பற்ற ஈர்ப்பதம் என்பது நேரடியாக வளியில் உள்ள ஈரப்பதத்தைக் குறிப்பதாகும். சார்பு ஈரப்பதம் என்பது சதவீதத்தில் குறிப்பிடும் முறையாகும். குறிப்பு ஈரப்பதம் என்பது சார்பு விகிதத்தில் வளியின் திணிவுடன் குறிப்பிடும் முறையாகும்.
அளவிடும் முறை
thumb|ஒரு ஈரமானி காற்றின் ஈரப்பதத்தை அளவிட ஈரமானி பயன்படுத்தப்படும். புவியின் பல்வேறு பிரதேசங்களின் ஈரப்பதத்தை அளப்பதற்குச் செய்ம்மதிகளும் பயன்படுத்தப்படுகின்றன.
பகுப்பு:வானிலை
நாகர்கர்னூல் மாவட்டம்
நாகர்கர்னூல் மாவட்டம் (Nagarkurnool district), இந்தியாவின் தெலுங்கானா  மாநிலத்தின் 33 மாவட்டங்களில் ஒன்றாகும். மகபூப்நகர் மாவட்டத்தின் சில பகுதிகளைக் கொண்டு நாகர்கர்னூல் மாவட்டம், அக்டோபர், 2016-இல் புதிதாக நிறுவப்பட்டது. இம்மாவட்டத்தின் நிர்வாகத் தலைமையிட நகரம் நாகர்கர்னூல் ஆகும்.
மாவட்ட எல்லைகள்
6545 சதுர கிலோ மீட்டர் பரப்பு கொண்ட நாகர்கர்னூல் மாவட்டத்தின் வடக்கில் ரங்காரெட்டி மாவட்டம், கிழக்கில் நல்கொண்டா மாவட்டம், மேற்கிலும், தென்மேற்கில் வனபர்த்தி மாவட்டம், வடமேற்கில் மகபூப்நகர் மாவட்டம் எல்லைகளாக உள்ளது.
மக்கள் தொகையியல்
6545 சதுர கிலோ மீட்டர் பரப்பு கொண்ட நாகர்கர்னூல் மாவட்டத்தின் மக்கள் தொகை, 2011-ஆண்டின் மக்கள் தொகை கணக்கெடுப்பின் படி 8,93,308 ஆக உள்ளது.
மாவட்ட நிர்வாகம்
நாகர்கர்னூல் மாவட்டம் அச்சம்பேட்டை, நாகர்கர்னூல் மற்றும் கல்வகுர்த்தி என மூன்று வருவாய் கோட்டங்களையும், 20 மண்டல்களையும் கொண்டுள்ளது. மேலும் இம்மாவட்டம் 349 வருவாய் கிராமங்களும், 301 கிராமப் பஞ்சாயத்துகளும், 16 மண்டல மக்கள் மன்றங்களும், நான்கு நகராட்சிகளும் கொண்டுள்ளது.
புதிதாக நிறுவப்பட்ட நாகர்கர்னூல் மாவட்டத்தின் முதல் மாவட்ட ஆட்சியராக இ. சிறீதர் நியமிக்கப்பட்டுள்ளார்.
மண்டல்கள்
நாகர்கர்னூல் மாவட்டத்தின் 20 மண்டல்களின் விவரம் :
வெளி இணைப்புகள்
பகுப்பு:தெலங்காணா மாவட்டங்கள்
ஒரக்காடு ஊராட்சி
ஒரக்காடு ஊராட்சி (Orakkadu Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் வட்டாரத்தில் அமைந்துள்ளது. இந்த ஊராட்சி, மாதவரம் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1698 ஆகும். இவர்களில் பெண்கள் 876 பேரும் ஆண்கள் 822 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குதிரைக்குக் காணம் காட்டல்
thumb|444px|right|குதிரைக்குக் காணம் காட்டல் - விளையாட்டு அரங்கம் குதிரைக்குக் காணம் காட்டல் என்பது கரணம் போட்டுக் காலால் பந்து எறிந்து விளையாடும் அணி விளையாட்டு. காணம் என்பது கொள்.
படத்தில் காட்டப்பட்டுள்ளது போல சுமார் 15 அடி இடைவெளி விட்டுக் கோடு போட்டுள்ள விளையாட்டுத் திடல். துணியில் திரித்த பந்து ஒன்றைக் கால் கட்டைவிரல் இடுக்கில் பற்றிக் கரணம் போட்டுக் காலால் ஒரு அணியிலிருந்து ஒருவர் வீசுவார். அவ்வாறு வீசும்போது காலோ, கையோ தன் எல்லைக் கோட்டைத் தாண்டவோ, தொடவோ கூடாது. வீசிய பந்து எதிரணியினர் எல்லைக்கோட்டைத் தாண்டி விழவேண்டும். விழாவிட்டால் ஆட்டத்தை இழப்பார். துணிப்பந்து தரையில் விழுவதற்கு முன்பு எதிரணியினர் பிடித்துவிட்டாலும் ஆட்டம் பறிபோகும். அத்துடன் எதிரணியினர் மேல் குதிரை ஏறலாம்.
பாடல்
குதிரை ஏறியவரும், குதிரையானவரும் மாறி மாறி உரையாடும் பாடல் பாடுவர்.
குதிரையானவர் எழுந்துவிடுவார். சவாரி முடிந்துவிடும். அடுத்த ஆட்டம் தொடரும்.
கருவிநூல்
பகுப்பு:தமிழர் விளையாட்டுகள்
மிலரேபர்
ஜெத்சன் மிலரேபர் (மிலரசப) திபெத் நாட்டு யோகியும் கவிஞரும் ஆவார். திபெத்திய பௌத்த சமயத்தின் முக்கியத் தலைவர்களுள் ஒருவர். சித்து வேலைகளையும் கற்றறிந்தவர்.
வெளியிணைப்புகள்
பகுப்பு:1050 பிறப்புகள் பகுப்பு:1130 இறப்புகள் பகுப்பு:பௌத்த மெய்யியலாளர்கள்‎
உருபொருள்-உறவு மாதிரி
உருபொருள்-உறவு மாதிரி (entity–relationship model - ER model) என்பது கருத்தமைவாக ஒரு சிக்கல் களத்தின் (Problem Domain) தரவு/தகவல் தேவைகளை அல்லது செயலாக்கத் தேவைகளை விபரிக்கப் பயன்படும் ஒரு தரவு மாதிரி ஆகும். இது தரவுத்தள வடிவமைப்பில் மேல்நிலையில் வணிக தரவுத் தேவைகளை பதிவு செய்ய பரவலாகப் பயன்படுத்தப்படுகின்றது. முதலில் உருபொருள்-உறவு மாதிரியாக விபரிக்கப்பட்டு, பின்னர் தொடர்புசால் மாதிரியாக மாற்றப்பட்டு, பின்னர் குறிப்பான ஒரு தரவுத்தளமாக உருவாக்கப்படும்.
மேற்கோள்கள்
பகுப்பு:தரவுத்தளங்கள்
ராஜ்குமார் கிரானி
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்பட இயக்குநர்கள் பகுப்பு:இந்தியத் திரைப்படத் தயாரிப்பாளர்கள் பகுப்பு:சிந்தி நபர்கள் பகுப்பு:1962 பிறப்புகள் பகுப்பு:பிலிம்பேர் விருதுகள் வென்றவர்கள் பகுப்பு:இந்தியத் திரைப்படத் தொகுப்பாளர்கள்
விவேகசூடாமணி (நூல்)
இந்நூலை பல மொழிகளில் மொழிபெயர்க்கப்பட்டு உரைகளும் எழுதப்பட்டுள்ளது. விவேகசூடாமணி நூலை, ஸ்ரீ அண்ணா என்பவரால் தமிழில் மொழி பெயர்க்கப்பட்டு, இராமகிருஷ்ண மடம், சென்னை நிறுவனத்தால் 14-01-1971 அன்று வெளியிடப்பட்டது.
இறை/குரு வணக்கம்
சங்கரர் இந்நூலை, தனது இஷ்ட தெய்வமான கோவிந்தனையும் மேலும் தனது குருவான கோவிந்த பகவத்பாதரையும் வழிபட்டு துவக்குவதாக அமைந்துள்ளது.
உள்ளடக்கம்
விவேகசூடாமணி நூல் 580 சுலோகங்களுடன் கூடியது. இதில் சங்கரர் ஆத்ம தத்துவத்தையும் அதை படிப்படியாக அறிந்துய்வதற்கு வழியினை பல எடுத்துக்காட்டுகளுடன் ஒரு சீடனுக்கும் குருவானவர் போதிக்கும் பாணியில் உரையாடல்களாகவே அமைந்துள்ளது. குருவானவர் ஒரு சீடனை படிப்படியாக பிரம்மத்தை நோக்கி அழைத்துச் செல்லும் வழிமுறைகளை விளக்கமாக எடுத்துரைக்கிறது.
விளக்க உரைகள்
விவேகசூடாமணி நூலுக்கு இரண்டு சமசுகிருத மொழி விளக்க உரைகள் அமைந்துள்ளன. முதல் விளக்க உரை, சிருங்கேரி சங்கர மட பீடாதிபதி ஸ்ரீ சச்சிதானந்த சிவ அபிநவ நரசிம்ம பாரதியும், மற்றொன்று அவரது சீடரும் சிருங்கேரி சங்கர மடத்தின் பீடாதிபதியுமான ஸ்ரீ சந்திரசேகர பாரதி சுவாமிகள் முதல் 515 சுலோகங்களுக்கு விரிவான விளக்க உரை எழுதியிருக்கிறார்கள். இந்த விளக்க உரை நூல்களுக்கு கூடுதல் விளக்கங்கள் மற்றும் குறிப்புகளுடன் பல மொழிகளில் மொழி பெயர்க்கப்பட்டுள்ளது.
இரமண மகரிஷி தமிழில் இந்நூலுக்கு விளக்க உரை அருளியுள்ளார். ஆங்கில மொழியில் சுவாமி பிரபவானந்தா, கிறிஸ்டோபர் வுட், சுவாமி மாதவனந்தாவும் மற்றும் சுவாமி சுவாமி சின்மயானந்தாவும் விவேகசூடாமணி நூலுக்கு விளக்க உரை எழுதியுள்ளனர்.
மராத்தி மொழியில் சுவாமி ஜோதி சொரூபானந்தர் விவேகசூடாமணி நூலை மொழி பெயர்த்துள்ளார்.
மிகச் சிறப்பான சுலோகம்
மொழிபெயர்ப்பு: பிரம்மம் ஒன்றே உண்மையானது, என்றும் அழிவற்றது, நித்தியமானது, அறிவு வடிவானது. ஆனால் பிரபஞ்சம் உண்மையன்று; ஆனால் அது தோற்றத்திற்கு மட்டும் உரியது, நிலையற்றது, மாறுதலுக்கு உட்பட்டது. ஜீவாத்மாவும் பரமாத்மாவும் ஒன்றே; இரண்டிற்கும் வேறுபாடு இல்லை என்ற அத்வைத தத்துவம் இந்நூலில் நிலைநாட்டப்பட்டுள்ளது.
வெளி இணைப்புகள்
பகுப்பு:சமசுகிருத நூல்கள் பகுப்பு:இந்து சமய நூல்கள் பகுப்பு:இராமகிருஷ்ண மட நூல்கள் பகுப்பு:நூலட்டை விடுபட்ட நூல்கள்
ஐரோப்பிய நடுவண் வங்கி
ஐரோப்பிய நடுவண் வங்கி, ஐரோப்பாவின் பதினேழு உறுப்பு நாடுகளின் நிதிக் கொள்கைகளை நிர்வகிக்கும் பொது நிறுவனம் ஆகும். ஆகவே உலகின் முக்கியமான நடுவண் வங்கிகளில் இதுவும் ஒன்று. ஆம்ஸ்டர்டாமின் டிரியட்டியால் 1998ஆம் ஆண்டில், யேர்மனியின் பிரான்க்ஃபர்ட் நகரில் நிறுவப்பட்டது. இதன் தற்போதைய தலைவர், இத்தாலிய வங்கியின் முன்னாள் தலைவராகப் பணியாற்றிய மரியோ திராகி ஆவார்.
பகுப்பு:வங்கிகள் பகுப்பு:ஐரோப்பா
கார்டகேனா பெருங்கோவில்
thumb|Right|பெருங்கோவிலின் இடிபாடுகள்
கார்டகேனா பெருங்கோவில் (Cathedral of Santa María la Vieja, Cathedral of Cartagena) என்பது எசுப்பானியாவின் கார்டகேனா எனும் நகரத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். இதுவே கார்டகேனாத் திருச்சபையின் பெருங்கோவில் ஆகும். 1939 ஆம் ஆண்டிலிருந்து இப்பெருங்கோவில் இடிபாடுகளுடன் காணப்படுகிறது, அதற்கான காரணம் தேசியவாதச் சக்திகளால் ஏற்படுத்தப்பட்ட எசுப்பானிய உள்நாட்டுப் போராகும்.
வெளி இணைப்புக்கள்
பகுப்பு:எசுப்பானியப் பேராலயங்கள்
ஓவியர் குடி
ஓவியர் என்போர் சங்க காலத்தில் இப்போதுள்ள திண்டிவனம் பகுதியில் வாழ்ந்த குடிமக்கள். இந்த ஓவியர்-குடி மக்கள் வாழ்ந்த நாடு ஓய்மானாடு எனப்பட்டது. ஓய்மான் நல்லியக்கோடன், ஓய்மான் வில்லியாதன் ஆகிய மன்னர்கள் இந்த நாட்டுப்பகுதியை ஆண்ட ஓவியர்-குடி அரசர்கள்.
'ஓ' என்னும் சொல் மதகடைக்கும் பலகையைக் குறிக்கும். ஓய்மானாட்டில் ஏரிகள் மிகுதி. மதகடைக்கும் ஓக்கள் மிகுதியாக இருந்த நாடு ஓய்மானாடு எனப்பட்டது. இந்த நாட்டைப் பற்றிக் கூறும் சிறுபாணாற்றுப்படை அடிகள் இதனை 'பொருபுனல் தரூஉம்' என்று குறிப்பிடுவது 'ஓ' < ஓய் என மருவியது என்பதற்கு வலுவூட்டுகிறது.
ஓவியர்குடி மக்கள் வாட்போரில் வல்லவர்கள்.
இவர்களின் முன்னோன் ஒருவன் இலங்கைத் தீவிலிருந்தபோது கரு தரித்து தாய் இங்கு வந்தபின் பிறந்தான் என்று பாடல் தெரிவிக்கிறது. இவன் தலைதூக்கி நிறுவிய ஊர் ‘நன்மாவிலங்கை’. இது இவன் கருவுற்ற ‘தொன்மாவிலங்கை’ நினைவாகச் சூட்டப்பட்டது.
அடிக்குறிப்பு
பகுப்பு:சங்க காலச் சமூகம் *
சக்ரவர்த்தி இராசகோபாலாச்சாரி
சக்கரவர்த்தி இராஜகோபாலாச்சாரி (Chakravarti Rajagopalachari, 10 திசம்பர் 1878 – 25 திசம்பர் 1972) இந்திய வழக்கறிஞர், விடுதலைப் போராட்ட வீரர், அரசியல்வாதி, மற்றும் எழுத்தாளர் ஆவார். இவர் சுருக்கமாக ராஜாஜி என்றும் மூதறிஞர் ராஜாஜி என்றும் அழைக்கப்பட்டவர், சி.ஆர் என்று அறியப்பட்டவர். இந்தியாவின் கடைசித் தலைமை ஆளுநராகப் பணியாற்றியவர். அத்துடன் இந்திய தேசிய காங்கிரசின் தலைவர், சென்னை மாகாண முதல்வர், சென்னை மாநில முதலமைச்சர், மேற்கு வங்க ஆளுநர், இந்திய ஒன்றியத்தின் உட்துறை அமைச்சர் போன்ற பல பதவிகளிலும் பணியாற்றியுள்ளார். பாரத ரத்னா விருதைப் பெற்ற முதல் இந்தியர்களில் ஒருவர். பிற்காலத்தில் சவகர்லால் நேருவுடன் ஏற்பட்ட கருத்து வேறுபாட்டின் காரணமாக 1959இல் சுதந்திராக் கட்சியது தொடங்கினார். இக்கட்சியுடன் கூட்டணி அமைத்து 1967இல் திராவிட முன்னேற்றக் கழகம் தமிழகத்தில் ஆட்சியை பிடித்தது. கருத்து வேறுபாடுகள் கொண்டிருந்த போதும் பெரியார் ஈ. வே. இராமசாமியுடன் தமது கடைசிக் காலம் வரையில் நட்பு பாராட்டியவர். அணுவாற்றல் போர்க்கருவிகளைக் குறைக்க போராடியவர்.
வாழ்க்கை வரலாறு
கிருட்டிணகிரி மாவட்டத்தில் (பழைய சேலம் மாவட்டத்தின்) ஓசூருக்கு அருகில் உள்ள தொரப்பள்ளி கிராமத்தில் பிறந்தார். அவரது தந்தை சக்கரவர்த்தி வெங்கடார்யா தாயார் சிங்காரம்மா ஆவார். ராஜாஜியின் பள்ளிக் கல்வி ஒசூரிலும், உயர்நிலைக் கல்வி பெங்களூரில். கல்லூரிக் கல்வி பெங்களூரு சென்னை மாகாணக் கல்லூரியிலும் கழிந்தது. 1898 இல் சித்தூர் திருமலை சம்பங்கி ஐயங்கார் மகள் அலர்மேலு மங்கம்மாளை மணந்தார். மூன்று ஆண்பிள்ளைகள், இரண்டு பெண்பிள்ளைகள் பிறந்தனர். 1900இல் தமது வழக்கறிஞர் தொழிலை நன்கு நடத்தி வந்தார். பின்னர் அரசியலில் ஈடுபட்டு 1917 இல் சேலம் நகராட்சி உறுப்பினராகவும் பின்னர் நகர தந்தையாகவும் தேர்ந்தெடுக்கப்பட்டார். காங்கிரசில் சேர்ந்து ரௌலத் சட்டத்திற்கெதிரான இயக்கம், ஒத்துழையாமை இயக்கம், வைக்கம் சத்தியாகிரகம் போன்றவற்றில் ஈடுபட்டார். 1930 ஆம் ஆண்டு மகாத்மா காந்தியின் தண்டி யாத்திரையை ஒட்டி வேதாரண்யத்தில் உப்பு சத்தியாகிரகம் நடத்தி சிறை சென்றார். 1937 ஆம் ஆண்டு மதராஸ் மாகாணத்தின் முதன்மை மந்திரியாக பொறுப்பேற்று 1940 வரை பதவி வகித்தார்.பிரித்தானியா ஜெர்மனியுடன் போர் தொடுத்த வேளையில் காந்தியின் வெள்ளையனே வெளியேறு போராட்ட முடிவிற்கு எதிர்ப்பு தெரிவித்தார். போர்க்காலத்தில் பிரிட்டானியாவுடன் ஒத்துழைக்க வேண்டும் என்பது அவரது கருத்தாக இருந்தது. பின்னாளில் முகமது அலி ஜின்னாவுடனும் அகில இந்திய முஸ்லிம் லீக்குடன் பேச்சுவார்த்தை நடத்தி முடிவு காண விழைந்தார். இவரது திட்டம் சி ஆர் பார்முலா என அழைக்கப்பட்டது. 1946 ஆம் ஆண்டு அமைக்கப்பட்ட இடைக்கால அரசில் தொழில், வழங்கல், கல்வி மற்றும் நிதித்துறை அமைச்சராக பணியாற்றினார்.
குடும்பம்
ராஜாஜியின் மகள் லட்சுமி, மகாத்மா காந்தியின் நான்காவது மகன் தேவதாஸ் காந்தியை மணந்தவர். இவரது ஒரே மகன் சி. ஆர். நரசிம்மன் இந்திய அரசியல்வாதி ஆவார்.
வகித்த பதவிகள்
thumb|200px|1948 இல் பொது நிகழ்ச்சி ஒன்றில் 1947 முதல் 1948 வரை மேற்கு வங்க ஆளுனராகவும் 1948 முதல் 1950 வரை விடுதலை பெற்ற இந்தியாவின் முதல் கவர்னர் ஜெனரலாகவும் 1951 முதல் 1952 வரை உள்துறை அமைச்சராகவும் பணியாற்றினார். சென்னை மாநிலத்தின் முதலமைச்சராக 1952 முதல் 1953 வரை பதவி வகித்தார். அப்போது அவர் கொண்டுவந்த குலக்கல்வித் திட்டத்திற்காக மிகுந்த விமரிசனத்திற்கு ஆட்பட்டார். காங்கிரசின் சோசலிச நோக்கிற்கு எதிர்ப்பு தெரிவித்து அக்கட்சியிலிருந்து விலகி அரசின் பெர்மிட்-கோட்டா ஆட்சிக்கு மாறான தாராளமயத்தை கொள்கையாகக் கொண்ட சுதந்திராக் கட்சியை நிறுவி 1962,1967 மற்றும் 1972 பொது தேர்தல்களில் போட்டியிட்டார். 1967 சட்டமன்ற தேர்தலில் காங்கிரசிற்கு எதிரான அணியை ஒருங்கிணைத்து தமிழக அரசியலில் முதன்முறையாக காங்கிரசல்லாத ஆட்சி மலர துணை நின்றார்.அவருடன் கூட்டணி கண்ட சி. என். அண்ணாதுரை முதலமைச்சராக பொறுப்பேற்றார்.நாடாளுமன்றத்திலும் சுதந்திராக் கட்சி 45 இடங்களைப் பிடித்து முதன்மை எதிர்கட்சியாக விளங்கியது.
பாரத ரத்னா
1954 ஆம் ஆண்டு இந்தியாவின் உயரிய குடிமையியல் விருதான பாரத ரத்னா விருது இவருக்கு வழங்கப்பட்டது
இலக்கியம்
ராஜாஜி தமது எழுத்தாற்றலால் ஆங்கில இலக்கியத்திற்கு சிறப்பாக பங்களித்துள்ளார். தமிழிலும் ராமாயணம் மற்றும் மகாபாரதம் காவியங்களை மொழிபெயர்த்துள்ளார். இவர் கல்கி மற்றும் ரசிகமணி டி.கே.சியுடன் இணைந்து குற்றாலத்தில் இலக்கிய ஆய்வுகள் நடத்தினார். புகழ்பெற்ற கர்நாடக இசைப்பாடலான "குறை ஒன்றும் இல்லை, மறை மூர்த்தி கண்ணா" இவர் இயற்றிய பாடலே. .
இந்தி திணிப்பு
1937 ஆம் ஆண்டு பிற காங்கிரசு ஆட்சி மாகாணங்களில் இல்லாத திட்டமான இந்தி மொழி கட்டாயப்பாடத் திட்டத்தைக் கொணர்ந்தவர். இந்தி எதிர்ப்புப் போராட்டத்தில் பங்கு கொண்டு உயிரிழந்த தாலமுத்து (தாளமுத்து) குறித்து சென்னைச் சட்டமன்றக் கூட்டத்தில் சர்.ஏ.டி.பன்னீர் செல்வம் கேள்வி எழுப்பிய போது, ’தற்குறி தாலமுத்து தேவையில்லாமல் சிறைப்பட்டு இறந்தார்’ என்று இவர் கூறிய பதில் கோடிக்கணக்கான தமிழர்களின் மனத்தைப் புண்படுத்தியது என்றும் அம்மக்களின் தற்குறித்தன்மையைப் போக்க எந்த நடவடிக்கையும் எடுக்காதவர் இவ்வாறு விமர்சித்தது பண்பாடல்ல என்றும் நெ.து.சுந்தரவடிவேலு குறிப்பிடுகின்றார்.
மதுவிலக்கு
இந்திய தேசிய காங்கிரசின் கொள்கைகளில் ஒன்றான மதுவிலக்குக் கொள்கையில் ராஜாஜி ஈடுபாடு உடையவராக இருந்தார். அவர் சென்னை மாகாணத்தின் முதலமைச்சராக 1937ஆம் ஆண்டில் பொறுப்பேற்ற பின்னர், அன்றைய சேலம் மாவட்டத்தில் மதுவிலக்கை அமல்படுத்தினார். அதனால் ஏற்பட்ட வருவாய் இழப்பை ஈடுகட்ட 1939ஆம் ஆண்டில் விற்பனைவரியை விதித்தார். 1952ஆம் ஆண்டில் சென்னை மாகாண முதல்வராக இரண்டாம் முறை இருந்தபொழுது மாகாணம் முழுக்க மதுவிலக்கை அமல்படுத்தினார். 1971-ஆகத்து-31ஆம் நாள் முதல் தமிழ்நாட்டில் மதுவிலக்கு கைவிடப்படும் என அன்றைய முதலமைச்சர் மு. கருணாநிதி அறிவித்தபொழுது, அம்முடிவைக் கைவிடும்படி கோபாலபுரத்தில் இருக்கும் கருணாநிதியின் வீட்டிற்கு 1971-சூலை-20ஆம் நாள் மாலை கொட்டும்மழையில் சென்று கருணாநிதியைச் சந்தித்து மதுவிலக்கை கைவிட வேண்டாம் என கேட்டுக்கொண்டார்.
நினைவுச் சின்னங்கள்
thumb|200px|மதுரை மாவட்டம் திருமங்கலத்தில் அமைந்திருக்கும் இராசாசியின் சிலை தமிழ்நாடு அரசு சக்ரவர்த்தி ராஜகோபாலாச்சாரி நினைவைப் போற்றும் வகையில் கிருஷ்ணகிரி மாவட்டம் தொரப்பள்ளியில் அவர் வாழ்ந்த இல்லத்தை நினைவு இல்லமாகவும், அவரது உடல் அடக்கம் செய்யப்பட்ட இடமான சென்னை கிண்டியில் அவருக்கு நினைவு மண்டபமும். அமைத்துள்ளது. மேலும் ஓமந்தூரார் அரசினர் தோட்டத்தில் உள்ள தமிழ்நாடு அரசுக்குச் சொந்தமான மண்டபத்திற்கு ராஜாஜி மண்டபம் என்று பெயர் சூட்டியுள்ளது.பார்க்க
புற இணைப்புகள்
பகுப்பு:1878 பிறப்புகள் பகுப்பு:1972 இறப்புகள் பகுப்பு:கிருட்டிணகிரி மாவட்ட நபர்கள் பகுப்பு:மாநிலக் கல்லூரி மேனாள் மாணவர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:சுதந்திரவாத சிந்தனையாளர்கள் பகுப்பு:தமிழக அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:இந்திய வைசிராய்கள் பகுப்பு:தமிழக சட்டமன்ற மேலவை உறுப்பினர்கள் பகுப்பு:1 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாட்டு முதலமைச்சர்கள் பகுப்பு:மேற்கு வங்காள ஆளுநர்கள் பகுப்பு:அறிவியல் தமிழ் எழுத்தாளர்கள் பகுப்பு:அறிவியல் தமிழ் மொழிபெயர்ப்பாளர்கள் பகுப்பு:தமிழ் கலைச்சொல் அறிஞர் பகுப்பு:தமிழிசை இயக்க செயற்பாட்டாளர்கள் பகுப்பு:ஆங்கிலம்-தமிழ் மொழிபெயர்ப்பாளர்கள் பகுப்பு:இந்திய ஆங்கில எழுத்தாளர்கள் பகுப்பு:தமிழ்-ஆங்கில மொழிபெயர்ப்பாளர்கள் பகுப்பு:திருக்குறள் ஆங்கில மொழிபெயர்ப்பாளர்கள்
கருப்பரான மோசே
கருப்பரான மோசே (330–405), (கொள்ளைக்காரான மோசே அல்லது எத்தியோப்பியரான மோசே) என்பவர் நான்காவது நூற்றாண்டின் எகிப்தில் வாழ்ந்த கடும் தவம் செய்த துறவியும் கத்தோலிக்க குருவும் குறிப்பிடத்தக்க பாலைவனத் தந்தையருள் ஒருவரும் ஆவார். இவர் அறப் போராட்ட திருத்தூதர் (apostle of non-violence) எனவும் அழைக்கப்படுகின்றார்.
தொடக்கக்கால வாழ்க்கை
ஒரு எகிப்திய அரசு அதிகாரியின் அடிமையாக இருந்தவர் மோசே. திருடியதாற்காகவும் கொலை செய்ததாக சந்தேகிக்கப்பட்டும், இவர் பணிநீக்கம் செய்யப்பட்டார். பின்னர் இவர் கொள்ளைக்காரர்கள் கும்பல் ஒன்றின் தலைவர் ஆனார். நைல் பள்ளத்தாக்கில் பயங்கரவாத வன்முறை செயல்களில் ஈடுபட்டு வந்தார். இவர் வடிவில் மிகவும் பெரியதாயும் ஆதிக்கம் செலுத்துபவராகவும் இருந்தார்.
மனமாற்றமும் துறவு வாழ்வும்
ஒரு சமயம், கொள்ளை நடத்த சென்ற இடத்தில் ஒரு நாய் குரைத்ததால் மோசே தனது திட்டத்தினை நிரைவேற்ற இயலவில்லை. அதனால் அவர் அதன் உரிமையாளர் மீது பழிவாங்கும் நோக்கோடு அவரது வீட்டினை கொள்ளை இட மீண்டும் முயன்றார். நாய் மீண்டும் தடுக்கவே, தனது கோவத்தை தனிக்க தனது ஆடுகளில் சிலவற்றை கொன்றார். ஒருமுறை உள்ளூர் அதிகாரிகளிடமிருந்து தப்பிக்கும் முயற்சியாக அலெக்சாந்திரியாவுக்கருகே இருந்த ஸ்கேடீஸ் என்னும் பாலைவனத்தில் வாழ்ந்துவந்த துறவிகளிடம் அடைக்களம் புகுந்தார். அங்கு இருந்த துறவியரின் அர்ப்பண வாழ்வு, அவர்களின் அமைதி மற்றும் மனநிறைவு ஆகியவை மோசேவை ஆழமாக தாக்கியது. அதன் விளைவாக அவர் விரைவில் தனது பழைய வாழ்க்கையினை கைவிட்டு, ஒரு கிறிஸ்துவராக திருமுழுக்கு பெற்று, அத்துறவியர்களின் குழுவில் ஒரு துறவியாக இணைந்தார்.
துறவு வாழ்வு இவருக்க முதலில் கடினமாகவே அமைந்தது. இவரின் முரட்டு குனம் இவரை அடிக்கடி மனம் தளர வைத்தது. எனினும் தொடர்ந்து தனது ஆன்மீக வாழ்வில் முன்னேரி பல கடும் தவ முயற்சிகளில் ஈடுபட்டார். பின்னாட்களில் இவர் வட ஆப்ரிக்காவின் மேற்கு பாலைவனத்தில் இருந்த வனவாசிகளுக்கு ஆன்மீக தலைவரானார். அப்போது இவர் ஒரு குருவாக திருநிலைப்படுத்தப்பட்டார்.
இறப்பு
இவருக்கு 75 வயதானபோது, கி.பி. 405இல், பெர்பர்களின் ஒரு குழு மடத்தினை தாக்கி அதனை சூறையாட திட்டமிட்டிருப்பதாக இவருக்கு செய்தி வந்தது. இம்மடத்தில் இருந்த பிற துறவிகள் அவர்களை எதிர்த்து போராட விரும்பினாலும், இவர் அதற்கு அனுமதி வழங்கவில்லை. அம்மடத்தில் இருந்த ஏழு துறவிகளைத்தவிர மற்ற எல்லோரையும் பாதுகாப்பான இடத்திற்கு அனுப்பிவிட்டு படையெடுப்பாளர்களை கைவிரித்து வரவேற்றார். இவரும் இவருடன் மடத்தில் இருந்த எழுவரும் அப்படையெடுப்பாளர்களால் ஜூலை 1 அன்று கொல்லப்பட்டனர். இவர் ஒரு மறைசாட்சியாக கருதப்படுகின்றார்.
மேற்கோள்கள்
பகுப்பு:330 பிறப்புகள் பகுப்பு:405 இறப்புகள் பகுப்பு:கிறித்தவ சித்தர்கள் பகுப்பு:கிறித்தவப் புனிதர்கள் பகுப்பு:பாலைவனத் தந்தையர்கள் பகுப்பு:கிறித்தவ மறைசாட்சிகள்
மகாராஜபுரம் ஊராட்சி, கன்னியாகுமரி
மகாராஜபுரம் ஊராட்சி (Maharajapuram Gram Panchayat), தமிழ்நாட்டின் கன்னியாகுமரி மாவட்டத்தில் உள்ள அகஸ்தீஸ்வரம் வட்டாரத்தில் அமைந்துள்ளது. இந்த ஊராட்சி, கன்னியாகுமரி சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1321 ஆகும். இவர்களில் பெண்கள் 688 பேரும் ஆண்கள் 633 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வட மாகாணம், இலங்கை
இலங்கை மாகாணங்கள் 19ம் நூற்றாண்டு முதலே நடைமுறையில் உள்ளன. ஆனாலும், 1987 ஆம் ஆண்டில் இலங்கை யாப்பின் 13வது திருத்தத்தின் மூலம் மாகாண சபைகள் நிறுவப்பட்டதை அடுத்து மாகாணங்கள் சட்டபூர்வ அந்தஸ்தைப் பெற்றன. ஈழப் போர் இம்மாகாணத்திலேயே ஆரம்பித்தது. இது இலங்கையின் தமிழ் நாடு எனவும் அழைக்கப்படுகிறது.
வரலாற்றுப் பின்னணி
யாழ்ப்பாண அரசு காலத்தில் தற்போதைய வடமாகாணத்துக்கு உட்பட்ட பகுதிகள் அனைத்தும் பெரும்பாலும் அவ்வரசின் மேலாதிக்கத்தின் கீழேயே இருந்துவந்தது. எனினும் வன்னிப்பகுதி பல வன்னியச் சிற்றரசுகளாகவே செயற்பட்டுவந்தது. யாழ்ப்பாண அரசு ஆரியச் சக்கரவர்த்திகளிடமிருந்து ஐரோப்பியரான போர்த்துக்கீசரிடமும் பின்னர் ஒல்லாந்தரிடமும் கைமாறியபோதும் கூட வன்னிப்பகுதியில் இவ் வன்னியர்கள் ஓரளவு அதிகாரத்துடனேயே இருந்து வந்தார்கள். ஆங்கிலேயர் காலத்திலேயே வன்னிப்பகுதி முற்றிலுமாக மத்திய அரசின் நேரடியான கட்டுப்பாட்டுக்குள் கொண்டுவரப்பட்டது.
புவியியல்
வட மாகாணம் இலங்கையின் வடக்கே இந்தியாவில் இருந்து 35 கிமீ தூரத்தில் அமைந்துள்ளது. இது இந்தியத் துணைக்கண்டத்துடன் தொன்மை வாய்ந்த ஆதாம் பாலம் (சேது பாலம், அல்லது இராமர் பாலம்) ஊடாக இணைக்கப்பட்டுள்ளது. இம்மாகாணத்தின் பரப்பளவு 8884 கிமீ2 ஆகும். இம்மாகாணம் மேற்கே மன்னார் வளைகுடா, பாக்கு நீரிணை ஆகியவற்றாலும், வடமேற்கே பாக்கு நீரிணையாலும், வடக்கு மறூம் கிழக்கே வங்காள விரிகுடாவினாலும், தெற்கே கிழக்கு, வடமத்திய, வடமேல் மாகானங்களினாலும் சூழப்பட்டுள்ளது.
வட மாகாணம் யாழ்ப்பாணக் குடாநாடு, வன்னி ஆகிய இரண்டு வெவ்வேறு நிலப்பரப்புகளால் பிரிக்கப்பட்டுள்ளது. யாழ்ப்பாணக் குடாநாட்டில் நீர்ப்பாசனம் கிணறுகளின் உதவியுடன் நிலத்தடி நீர்ப்படுகையில் இருந்து பெறப்படுகிறது. வன்னிப் பகுதியில், குளங்கள், மற்றும் வற்றா ஆறுகள் உள்ளன. உங்குள்ள் முக்கிய ஆறுகள்: அக்கராயன் ஆறு, அருவி ஆறு, கனகராயன் ஆறு ஆகியனவாகும்.
இம்மாகாணத்தில் கடற் காயல்கள் பல உள்ளன. இவற்றில் கச்சாய் கடல் நீரேரி, நந்திக் கடல் போன்றவை முக்கியமானவை ஆகும்.
இலங்கையின் பெரும்பாலான தீவுகள் இம்மாகாணத்தின் மேற்கே அமைந்துள்ளன. இவற்றில் பெரியவை: ஊர்காவற்துறை, நெடுந்தீவு, காரைதீவு, புங்குடுதீவு, மண்டைதீவு ஆகியனவாகும்.
முக்கிய நகரங்கள்
thumbnail|left|250px|இலங்கையின் வடமாகாணத்தின் மாவட்டரீதியான படம் வடமாகாணத்தின் மிக முக்கியமானதும், பெரியதுமான நகரம் யாழ்ப்பாணமாகும். இது யாழ்ப்பாண மாவட்டத்தின் தலைநகரமாகவும் விளங்குகிறது. இதைவிட வவுனியா, மன்னார், முல்லைத்தீவு, கிளிநொச்சி நகரங்களும் மாவட்டத் தலைநகரங்களாகும். பின்வரும் நகரங்களும் வடமாகாணத்திலுள்ள முக்கிய சேவை மையங்களாகத் திகழ்கின்றன.
குடித்தொகை பரம்பல்
வட மாகாணத்தின் மொத்த மக்கள் தொகையில் 55% ஆனோர் 11% நிலப்பரப்பைக்கொண்ட யாழ்ப்பாணக் குடாநாட்டிலேயே செறிந்து வாழ்ந்து வந்தார்கள். 1995 இல் இடம்பெற்ற இராணுவ நடவடிக்கை காரணமாக பெருமளவில் மக்கள், குடாநாட்டை விட்டு வெளியேறி வன்னிப் பகுதியிலும், நாட்டின் வேறு பகுதிகளிலும் வெளிநாடுகளிலும் சென்று குடியேறிவிட்டதனால் இந்த விகிதாசாரம் இன்று பெருமளவு மாற்றமடைந்துள்ளது.
வடமாகாணத்தின் பெரும்பான்மை மக்கள் தமிழர்களாவர். இவர்களைவிட முஸ்லிம்களும், சிங்களவர்களும் சிறுபான்மையாக உள்ளனர். வட மாகாணத்தில் மன்னார் மாவட்டத்திலேயே முஸ்லிம்கள் செறிந்து வாழ்கிறார்கள். யாழ்ப்பாண நகரப்பகுதியிலும் குறிப்பிடத்தக்க அளவில் அவர்கள் வாழ்கிறார்கள். இம் மாகாணத்தின் தெற்கு எல்லைப் பகுதிகளிலேயே சிங்களவர்கள் வாழ்கின்றனர். வவுனியாவிலும், முல்லைத்தீவு, மன்னார் மாவட்டங்களின் சில பகுதிகளிலும் அவர்கள் குடியேற்றங்கள் உண்டு.
மேற்கோள்கள்
பகுப்பு:வட மாகாணம், இலங்கை
கோரி அரசமரபு
கோரி அரசமரபு அல்லது குரித்து அரசமரபு (Ghurids or Ghorids) (self-designation: شنسبانی, Shansabānī) கிழக்கு பாரசீகத்தின் தற்கால மத்திய ஆப்கானித்தானின் கோர் பிரதேசத்தில் வாழ்ந்த கோரி மக்கள்  பௌத்த சமயத்திலிருந்து இசுலாமிய சமயத்திற்கு மதம் மாறியவர்கள். கோரி வம்சத்தின் முதல் பேரரசரான அபு அலி இபினு முகமதுவின் (1011 – 1035)  (ஆட்சிக் காலத்தில்,  கோர் பிரதேசத்தில் பள்ளிவாசல்கள் கட்டப்பட்டது.
1186ல் கசானவித்து வம்ச சுல்தான் குசரவ் மாலிக்கின் தலைநகரான லாகூரைக் கைப்பற்றி, கசானவித்து வம்ச ஆட்சியை கோரி வம்சத்தினர் முடிவுக்கு கொண்டு வந்தனர்.
கோரி வம்சத்தினர் ஆட்சியின் உச்சத்தில் மேற்கே ஈரானின்  குராசான் முதல், கிழக்கே வங்காளம் உள்ளிட்ட தற்கால ஈரான், நடு ஆசியாவின் தஜிகிஸ்தான், உஸ்பெகிஸ்தான், துருக்மெனிஸ்தான், கசகஸ்தான் மற்றும் தெற்காசியாவின் ஆப்கானித்தான், பாகிஸ்தான், வங்காளதேசம் மற்றும்  வட இந்தியா பகுதிகள் இருந்தது.
கோரி வம்சத்தினரனது முதல் தலைநகரமாக பிரோசோக் நகரமும், இறுதித் தலைநகரமாக ஹெறாத் நகரமும் விளங்கியது. இருப்பினும் குளிர்க் காலத்தில் கசினி மற்றும் லாகூர் நகரங்கள் கூடுதல் தலைநகரங்களாக இருந்தது. கோரி வம்சத்தினர் பாரசீகப் பண்பாட்டையும், மரபுகளையும் பேணிக் காத்தனர்.
தோற்றம்
கோரி அரச மரபினர் பாரசீகத்தின் தாஜிக் மக்கள் என வரலாற்று ஆய்வாளர்கள் கருதுகிறார்கள். கோரி வம்சத்தினர் பாரசீகத்தின் குவாரசமிய அரசமரபை வென்று கோரிப் பேரரசை நிறுவியவர்கள்.
துவக்க கால வரலாறு
கிபி 12-ஆம் நூற்றாண்டின் நடுப்பகுதி வரை கஜானவித்துகள் மற்றும் செல்யூக் பேரரசுகளின் கீழ் 150 ஆண்டுகள் கோரி அரச மரபினர் சிற்றரரசர்களாக இருந்தனர். கிபி 1152ல் அலாவுதீன் உசைன கிரேக்க செல்யூக் பேரரசுக்கு கப்பம் கட்ட மறுத்தார். எனவே சுல்தான் அகமது சஞ்சர் என்பவரால் நாப் எனுமிடத்தில் கைது செய்யப்பட்டார். அலாவுதீன் உசைன் செல்யூக்குகளுக்கு அதிக கப்பம் கட்டிய பிறகு இரண்டாடுகளுக்குப் பின்னர் விடுவிக்கப்பட்டார்.
கிபி 1161 அலாவுதீன் உசைன் இறப்பதற்கு முன்னர் பாமியான் பகுதியில் குரியத் அரசமரபின் கிளையை நிறுவினார். பின்னர் அவரது மகன் சையூப் தீன் முகமது அரியணை ஏறினார். இரண்டு ஆண்டுகள் கழித்து ஒரு போரில் அவர் கொல்லப்பட்டார்.
புகழின் உச்சியில் கோரி அரச குலத்தினர்
கிபி 1173-இல் கோரி வம்ச கோரி வம்ச மன்னர் மூவிசால் தீன் முகமது, குவாரசமியர்களிடமிருந்து      கஜானா மற்றும் குராசான்  நகரங்களைக் கைப்பற்றினார். 1175-இல் கசானவித்துகளின் முல்தான் மற்றும் 1186-இல் லாகூர் நகரங்களைக் கைப்பற்றினார். இவரது ஆட்சிப் பரப்பில் தற்கால ஈரான், உஸ்பெகிஸ்தான், தஜிகிஸ்தான், துருக்மெனிஸ்தான், கசக்ஸ்தான், ஆப்கானித்தான், வட இந்தியா மற்றும் வங்காளதேசம் போன்ற பகுதிகள் இருந்தது.
கோரி வம்ச ஆட்சியின் வீழ்ச்சி
கோரி ஆட்சியாளர்களுக்குள் பதவிச் சண்டை நடந்து கொண்டிருந்த காலத்தில், 1215ல் குவாரசிமிய அரச மரபினர் குரித்துகளின் பேரரசை கைப்பற்றினர்.
மேலும் கோரி அரச மரபினரின் இந்தியப் பகுதிகள், தில்லி மம்லுக் சுல்தானியர்கள் கீழ் சென்றது.
பண்பாட்டுத் தாக்கங்கள்
கோரி வம்சத்தினர் பாரசீக மொழி மற்றும் பண்பாடு, நாகரீகங்களை போற்றி வளர்த்தனர். மேலும் பாரசீக மொழி, பண்பாடு, நாகரீகம் மற்றும் கட்டிடக் கலையை இந்தியத் துணைக்கண்டத்தில், பரப்பினர். குரியத்துகளின் ஆட்சியில் பாரசீக இலக்கியங்கள் பல படைக்கப்பட்டது. தில்லி சுல்தான்களின் அரசவை மொழியாக பாரசீகம் விளங்கியது.
வெளி இணைப்புகள்
கோரி அரசமரபு பகுப்பு:ஆசியாவின் முன்னாள் முடியாட்சிகள் பகுப்பு:ஆசியாவின் முன்னாள் நாடுகள் பகுப்பு:ஈரானின் வரலாறு பகுப்பு:ஆப்கானித்தானின் வரலாறு